Wir, der schultheisz und raut der statt Baden, verjehent offenlich und tuͦnd kuͦnd menglichem mit disem brief allen den, so inn ansehent, lesend oder hoͤrend lesen, als
die erwirdigen, geistlichen fröwen, die aͤbbtissin und gemeiner convent des gotzhus ze Kûngszvelden, unser gnaͤdigen fröwen, mitsambt dem erbern Ruͤggern Trûllerey von
Aröw vier hoͤff ze Byrmistorff habent, daruff, von und ab ir gotzhus, namlich die Parfuͦssen und der egenant Ruͤgger Trûllerey zins habent gaͤnde, jeglichem teil wol
wissend ist, was im da jèrlichs gelangen und zügehoͤren sol ꝫcꝭ,✳ und aber dieselben vier hoͤff untzhar mit dem gotzhus, unserm spytal ze Baden, gemeinlich und besonders miteinander die zehenden gehept und gesamlet habent von den guͤtern daselbs ze Byrmistorf, ✳ als die dan̄ alle gar eigenlich näch rechter, redlicher kuntschaft
funden und ussgelûtrot sind in versigeltn̄ briefen, yettwederm teil darûber gegebn ꝫcꝭ. ✳ in denselben zehenden untzhar zü ettwie meingem mäl stoͤsz uns zweytraͤcht
sind gewesen mit verlihen, teillen, samlen und innemen, soͤlich misshell und stoͤsz ùns nü zümäl nit lieb sind gewesen, ✳ und habent die erbern Hansen Mûller züm Wildenman,
jetz schultheisz, Uͦlrichen Klingelfuͦs, alt schultheisz, und Hansen Hûnemberg, jetz spytalmeister, mit vollem gewalt, den wir inen hie zü geben und bevolhen habn̄, zü den
obgenantn̄ parthyen, namlich Hanman̄ Meyger, irem hofmeister, von des egntn̄ gotzhuses wegen ze Kûngszvelden an einem, und zü dem obgedächtn̄ Ruͤggern Trûllerey
an dem andern teil, gen Birmenstorff zü einem frùntlichen tag gesandt, mit den obgeschribnen teilen frûntlich und guͤtlich in eins zekomen, das soͤlich misshelle und
zweytraͤcht hinfùro in kùnftigen zyten gewendt und abgetän werde. ✳ und also habent sy zü allen obgedächten parthyen eintraͤchtenklich die sach näch ir besten
verstantnûsz uff das aller frydsamest fûrhande genomen und sind also frûntlich und guͤtlich mit einander luter eins worden, als hienäch geschribn̄ stat. dem ist also,
das nü hinfùro ewenclich die obgenantn̄ zehenden ze Birmistorff, als die hoͤff und der spytäl die mit einander untzhar geteilt und gesamlet habn̄, die soͤllent nü
alle als ein zehende heissen und sin verlihen und gesamlet werden, und sol den hoͤffen allweg von demselben zehenden werden und gelangen zwein teile und dem spital
dry teile, ✳ doch also, das den hoͤfen allweg vor usz zü den zwen teilen ein stuk werden und gelangen sol, wie dan̄ der zehend je verlihen wirdet ungevärlich, ✳ doch der
kirchen ze Birmistorff an irem zehenden, als der dan̄ in der kuntschaft funden und gelûtrot ist näch derselben kuntschaftbrief lut und sag, unschaͤdlich än alle
gevaͤrde. ✳ item und wen̄ der spytal ze Baden oder sine pfleger die obgeschribnen zehenden verlihen woͤllent und denen, so dan̄ die obgntn̄ hoͤff innhànd, darzü
beruͤfft und gevordert werdent, so soͤllent sy darzü äne verziehen komen und dem egn̈tn̄ spytal helffen uff das aller best und nutzlichest, den egntn̄ zehenden vˀlihen
getrùwlich und ungevärlich. ✳ dises vˀeinbaͤren und ûber komen, wie das alles in disem brief vor gemaͤldet ist, ûns und unser gemeinen statt von unsers gotzhꝰ,
des spytals, wegen wol gevellet und öch darzü unsern guͦten willen und gunst gebn̄ habent und gebent öch jetz mit kraft dis briefs, ✳ versprechent und gelobent
och fûr ûns, unser gemeinen statt und unser nächkomen und fûr das obgenāt gotzhus, unser spytal, dis alles jetz und hienäch ewenklich zehaltn̄ und da by ze beliben än alle gevaͤrde. ✳ und des alles zü wärem, offem urkûnd und ewiger beliplicheit, so habent wir, die obgenantn̄ schultheisz und raͤt ze Baden, unser statt
gemein meres ingesigel und darzü unsers obgenanten spytäls insigel sy beide offenlich getän henken an disen brief fûr uns, unser gemeinē statt und unser
nächkomen und och fûr das obgenāt unser gotzhus, den spytal. ✳ disz beschach und ist dirre brief geben am nëchsten samstag vor sant Symons und
Judas tag, der heilgen zwoͤlfbottn̄, ✳ als man zalt näch Cristi gebûrt tusent vierhundert drissig und im sibenden jären. ✳